[{"text_idx": "#000005", "text": "Esmaspa\u0308eval, 11. septembril na\u0308gi publik Toronto rahvusvahelisel filmifestivalil (TIFF) Soome, Rootsi, Eesti ja Belgia koosto\u0308o\u0308s valminud seriaali \u201eEstonia\u201c avaosi, mis pa\u0308lvisid sooja vastuvo\u0303tu ning pa\u0308rast maailmaesilinastust ta\u0308nati seriaali tegijaid nii delikaatse teema ka\u0308sitlemist sedavo\u0303rd va\u0308a\u0308rikal moel."}, {"text_idx": "#000008", "text": "Sarja u\u0308ks Eesti-poolseid produtsente Elina Litvinova u\u0308tles, et linastuse ja\u0308rel tuli publik tegijaid kogetu eest ka\u0308ttpidi ta\u0308nama. \u201eInimesed siin Torontos olid va\u0308ga puudutatud ja imestasid, et nad polnud nii suurest katastroofist varem kuulnud. Ko\u0303ik siinsed eestlased tulid muidugi kallistama. Tagasiside oli to\u0303esti vapustav, meid ta\u0308nati, kuivo\u0303rd peenetundeliselt seda lugu ra\u0308a\u0308gime.\u201c"}, {"text_idx": "#000009", "text": "Filmi u\u0308ks rez\u030cisso\u0308o\u0308re Ma\u030ans Ma\u030ansson lisas, et niivo\u0303rd tundliku teema ka\u0308sitlemine peabki olema tasakaalukas ja lugupidav. \u201eTegijatena vastutame selle eest, mil moel oma vaatajatele lugu jutustame ning kuidas nii tundliku teemaga u\u0308mber ka\u0308ime. Mul on hea meel, et sarja meeskond julges \u201eEstonia\u201c lugu jutustada, sest vastasel juhul ja\u0308a\u0308kski see ra\u0308a\u0308kimata. Oli va\u0308ga liigutav tunda publiku tugevat emotsionaalset tagasisidet meie loomingule.\u201c"}, {"text_idx": "#000010", "text": "Seriaali \u201eEstonia\u201c vo\u0303tted toimusid Soome firma Fisher Kingi, Eesti Amrion ja Three Brothersi, Rootsi Ka\u0308rnfilmi ja Belgia Panache Productionsi koosto\u0308o\u0308s. Seriaal vaatleb o\u0303nnetuse asjaolusid la\u0308bi eri tegelaskujude. Lugu algab pa\u0308a\u0308stjatega merel ning liigub laeva meeskonnaliikmete ja reisijateni. Oma lugu on ra\u0308a\u0308kida pa\u0308a\u0308senutel, pereliikmetel, poliitikutel ja ajakirjanikel. Seriaali lo\u0303pposas na\u0308eme uurimiskomisjoni lo\u0303ppraportit ning vastukaja sellele."}]